



Actualizare 20.00.

Dacian Cioloș l-a înlocuit pe Andrei Baciu, propus pentru funcția de ministru al Sănătății, cu Patriciu Achimaș-Cadariu.

Actualizare 19.00.





Guvernul Dacian Cioloş va obţine votul de învestitură în Parlament. PSD, PNL şi UDMR au anunţat astăzi că susţin cabinetul propus de premierul desemnat. Dacă cele trei partide vor susține guvernul propus de Dacian Cioloș, acesta va trece de vot fără probleme.

Mâine, Dacian Cioloș se va întâni cu reprezentanții ALDE și ai UNPR.

PSD susține noul guvern. Liviu Dragnea: Vom monitoriza activitatea fiecărui ministru și minister

Alina Gorghiu: Vom fi alături de guvernul Cioloș

Actualizare 16.45.

Probabil că, de mâine, vor fi audiați în comisiile de specialitate din Parlament cei pe care Dacian Cioloș i-a propus pentru funcțiile de miniștri. Fiecare audiere se va finaliza cu un aviz. Chiar dacă avizul este unul nefavorabil, premierul desemnat poate să vină cu o nouă propunere sau să își mențină propunerea. Decizia finală se ia în plenul reunit al Parlamentului, care ar putea avea loc marți seară.

Actualizare 14.05. Premierul desemnat Dacian Cioloș a anunțat echipa de miniștri care vor face parte din noul Cabinet.

Vicepremier - Costin Borc

Vicepremier - Vasile Dâncu

Ministerul Economiei, Comerțului și Turismului - Costin Borc

Ministerul Dezvoltării Regionale și Administrației Publice - Vasile Dâncu

Ministerul Afacerilor Externe - Lazăr Comănescu

Ministerul Apărării Naționale - Mihnea Motoc

Ministerul Finanțelor Publice - Anca Dragu

Ministerul Justiției - Cristina Guseth

Ministerul Afacerilor Interne - Petre Tobă

Ministerul Transporturilor - Marian Costescu

Ministerul Educației - Adrian Curaj

Ministerul Muncii, Familiei, Protecției Sociale și Persoanelor Vârstnice - Claudia Ana Moarcăș

Ministerul Sănătății - Andrei Baciu

Ministerul Agriculturii și Dezvoltării Rurale - Achim Irimescu

Ministerul Energiei, Întreprinderilor Mici și Mijlocii și Mediului de Afaceri - Victor Grigorescu

Ministerul Fondurilor Europene - Aura Răducu

Ministerul Mediului, Apelor și Pădurilor - Cristiana Pașca Palmer

Ministerul pentru Societatea Informațională - Marius Raul Bostan

Ministerul Culturii - Vlad Alexandrescu

Ministerul Tineretului și Sportului - Elisabeta Lipă

Ministerul pentru dialog social - Violeta Alexandru

Șeful cancelariei premierului - Ioan Dragoș Tudorache

Ministrul delegat pentru relația cu Parlamentul - Ciprian Bucur

Ministrul delegat pentru relația cu românii de pretutindeni - Dan Stoenescu

Am urmărit să aleg cum am spus de la început, oameni cu competență, cu exeriență pe domeniu. Oameni care vin din sectorul privat, din administrație, oameni care activează în diferite organizații din societatea civilă. Am urmărit să avem și un echilibru, cred că este unul din rarele propuneri de Guvern care are cam o treime din membri femei.





Actualizare 11.30. Prim-ministrul desemnat, Dacian Cioloș, va prezenta propunerile pentru membrii Guvernului, duminică, la ora 14,00, la Camera Deputaților, într-o conferință de presă, informează Biroul de presă al Guvernului.

„Zilele acestea am avut discuții consultative cu partidele politice. Lucrez la o echipă solidă, iar procesul de selecție a miniștrilor este în plină desfășurare. La sfârșitul acestei săptămâni intenționez să prezint lista miniștrilor, în vederea audierilor în comisiile parlamentare”, scria premierul desemnat pe 12 noiembrie într-o postare pe pagina sa de Facebook.

Achim Irimescu este numele confirmat până acum pentru portofoliul de la agricultură. El a fost secretar de stat în acest minister și acum are o funcție de conducere în una dintre direcțiile Comisiei Europene.

Dacă ne uităm la ministerul de Finanțe acolo avem două nume care au apărut în presă, Anca Paliu și Daniela Gheorghe. Ambele lucrează la Comisia Europeană.

La ministerul Apărări vorbim de Mihnea Motoc, ambasador al României în Marea Britanie. Mai sunt nume vehiculate, neconfirmate încă: Tudor Constantinescu și Sorin Mîndruțescu la Economie și Laura Ștefan sau Ralucă Prună la Justiție.